หุ้นไทยภาคเช้าปิดบวก9.69จุด
เช้าวันนี้ดัชนีหุ้นไทยปิดที่ระดับ 1,175.42 จุด เพิ่มขึ้น 9.69 จุด มูลค่าซื้อขาย 14,150.86 ล้านบาท
18 มิ.ย. 2555

เช้าวันนี้ดัชนีหุ้นไทยปิดที่ระดับ 1,175.42 จุด เพิ่มขึ้น 9.69 จุด มูลค่าซื้อขาย 14,150.86 ล้านบาท




ดัชนีหุ้นไทยเช้าวันที่ 18 มิ.ย. ปรับตัวเพิ่มขึ้นแรงตามตลาดหุ้นภูมิภาค หลังรับข่าวผลการเลือกตั้งกรีซที่ออกมาดี โดยพรรคนิว เดโมเครซี ซึ่งสนับสนุนมาตรการรัดเข็มขัดชนะการเลือกตั้ง ส่งผลให้ตลาดคลายความกังวลเกี่ยวกับกรณีที่กรีซอาจจะออกจากกลุ่มยูโรโซน โดยดัชนีหุ้นไทยเช้าวันนี้ปิดที่ระดับ 1,175.42 จุด เพิ่มขึ้น 9.69 จุด หรือ 0.83% มูลค่าการซื้อขาย 14,150.86 ล้านบาท
5 อันดับหุ้นที่มีมูลค่าการซื้อขายสูงสุด1. PTTGC ปิดที่ 59 บาท เพิ่มขึ้น 1 บาท หรือ 1.72% มูลค่าการซื้อขาย 1,140.29 ล้านบาท2. SCB ปิดที่ 144 บาท เพิ่มขึ้น 0.50 บาท หรือ 0.35% มูลค่าการซื้อขาย 896.13 ล้านบาท3. IVL ปิดที่ 30 บาท เพิ่มขึ้น 0.25 บาท หรือ 0.84% มูลค่าการซื้อขาย 723.80 ล้านบาท4. PTT ปิดที่ 337 บาท เพิ่มขึ้น 4 บาท หรือ 1.20% มูลค่าการซื้อขาย 624.84 ล้านบาท5. ADVANC ปิดที่ 174.50 บาท เพิ่มขึ้น 2.50 บาท 1.45% มูลค่าการซื้อขาย 574.70 ล้านบาท 
บริษัทหลักทรัพย์(บล.)ฟิลลิป ระบุว่า ดัชนีหุ้นไทยวันนี้สดใสต่อเนื่อง หลังผลการเลือกตั้งอย่างไม่เป็นทางการของกรีซออกมาว่าพรรคนิว เดโมเครซี ซึ่งสนับสนุนนโยบายรัดเข็มขัดคว้าชัยชนะในการเลือกตั้งเมื่อวันที่ 17 มิ.ย.ที่ผ่านมา และน่าจะร่วมมือกับพรรค PASOK พรรคอันดับ 3 ซึ่งมีนโยบายสอดคล้องกันจัดตั้งรัฐบาลได้ โดยตลาดหุ้นในภูมิภาคเช้านี้ พุ่งขึ้นรับข่าวในระดับ 1-2% ถ้วนหน้า ขณะที่ดัชนีหุ้นไทยได้รับอานิสงส์ด้วย โดยพุ่งทะลุ 1,180 จุด 
ขณะที่ในรอบสัปดาห์นี้จะมีการประชุมธนาคารกลางสหรัฐ (เฟด) ระหว่างวันที่ 19-20 มิ.ย. ซึ่งนักลงทุนจะจับตาการส่งสัญญาณการออกมาตรการกระตุ้นเศรษฐกิจรอบใหม่ของเฟด ภายหลังมาตรการ Operation Twist กำลังจะสิ้นสุดลงในเดือน มิ.ย. นี้แล้ว ส่วนกลยุทธ์การลงทุนระยะสั้นยังเก็งกำไรตามโมเมนตัมตลาดได้ต่อไป ดัชนีอาจทดสอบแถว 1,180-1,190 จุด หากปิดเหนือระดับดังกล่าวได้ค่อยเพิ่มพอร์ตลงทุน เนื่องจากในช่วงกลางสัปดาห์ยังมีลุ้นเรื่องมาตรการ QE ของสหรัฐกอีกรอบ โดยความไม่แน่นอนของปัจจัยยังมีอยู่หากเฟดไม่ส่งสัญญาณการออกมาตรการฯเพิ่มเติม หรือแม้แต่ความวุ่นวายในช่วงรอยต่อหลังการเลือกตั้งของกรีซ อาจทำให้ตลาดอ่อนตัวลงได้อีกครั้ง